BASES CONTRATACIÓN SOCORRISTAS E PATRÓN
ADMINISTRACIÓN LOCAL — Municipal — Grove, O (Persoal, oposicións, 23/05/2018)

OBXECTO: O obxecto é a convocatoria e formación dunha bolsa de emprego, para a contratación laboral temporal a tempo completo e duración determinada, para cubrir os postos de socorristas acuáticos e patrón/a de embarcacións, para a temporada estival 2018. Réxime de funcionamento da convocatoria e bolsa: A contratación laboral temporal farase a aqueles /as aspirantes que obtiveran a maior puntuación no proceso selectivo ata cubrir as prazas previstas con consignación orzamentaria. Para o caso de renuncias ou en caso de necesidade xustificada e, sempre que exista consignación orzamentaria, a través de resolución da Alcaldía, procederase a formalización de contratos, seguindo a puntuación obtida, de maior a menor de aqueles candidatos/as que figuren na bolsa. O chamamento farase sempre respectando a orde de puntuación dos integrantes da bolsa. Este chamamento farase vía telefónica ou por correo–electrónico, de xeito que quede constancia do chamamento. En caso de non formalizar o contrato nun prazo máximo de DOUS DÍAS HÁBILES, decaerá no seu dereito e procederase a convocar o/a seguinte candidato/a. A selección do citado persoal xustifícase pola necesidade urxente da contratación destes postos de duración determinada, por atender ás circunstancias especiais e responsabilidades que ten o Concello do Grove, en salvamento e seguridade nas praias. Este proceso de selección iniciarase, unha vez publicado un anuncio da convocatoria no BOP. Publicarase tamén nun diario de maior difusión na localidade, así como a súa publicación na páxina web do Concello (www.concellodogrove.es) e Taboleiro de Anuncios. O prazo de presentación de instancias, será de 10 días naturais, contados a partir da publicación no BOP. Unha vez calculada a puntuación final de cada aspirante, elaborarase unha listaxe destes baseándose na puntuación final obtida e por orde decrecente. No suposto de empate nas puntuacións totais finais de dous ou máis aspirantes, este resolverase por aquel que alcanzase unha maior puntuación nas probas físicas, seguidamente no concurso de méritos e de persistir o empate, será por sorteo. Os/as aspirantes a patrón serán citados nun porto do concello para realizar a seguinte proba: Versará sobre o manexo da embarcación, manobras de atraque e desatraque, entrada e saída en praia e/ou porto, nas condicións esixidas polo tribunal. A puntuación máxima será sobre 10 puntos, sendo necesario obter un mínimo de 5 puntos para entender superada a proba. Os/as aspirantes, serán citados nunha praia do concello para realizar a seguinte proba: correr 100 metros na praia, entrar no mar e nadar uns 400 metros ata o punto sinalado polo tribunal e volver á terra noutro punto sinalado polo tribunal. Os/as aspirantes deberán vir provistos de bañador, gafas, gorro, aletas e/ou traxe de neopreno. O tribunal antes do comezo do exercicio estipulará os tempos requiridos, tempo máximo establecido en función das circunstancias metereolóxicas aplicando as puntuacións da proba para mulleres e homes. O/a aspirante que faga o exercicio no menor tempo terá unha puntuación de 10 puntos, e aos seguintes, descontaráselles por cada 10 segundos de diferenza 0,5 puntos. Para as mulleres a puntuación comezará co tempo do primeiro clasificado home máis un 20% do tempo. TRIBUNAL: Presidente/a, Secretario/a, Vogais, Asesor externo Iniciado o proceso de selección, todos os anuncios serán publicados no Taboleiro de Anuncios e na páxina web do Concello do Grove (www.concellodogrove.es) O Grove, a 2 de maio de 2018 O ALCALDE D. Jose A. Cacabelos Rico